OGASUN ETA FINANTZAKO SAILBURUAK (Gatzagaetxebarria Bastida) (EAJ, 2013-11-22):
Eskerrik asko legebiltzarburu andrea. Eskerrik asko Isasi jauna.
Zuk aitortu duzu, Kutxabank ez da erakunde publikoa. Garrantzitsua zuk aitortu duzu hemen, hemendik.
Horrekin argudio horrekin ados bagaude beste ibilbide batzuk edo beste irtenbide batzuk edo beste gogoeta batzuk egin ahal dezakegu.
Lehenengo eta behin, zeuk aitortu duzu bigarren txanda da, Kutxabank ez da erakunde publiko bat. Garrantzitsua da jakitea.
Kutxabankekin euskal instituzioak, Jaurlaritzak hain zuzen, garrantzitsua da elkarlanean jarraitzea? Bai, oso garrantzitsua da. Aipatu dizut zenbat arloetan kideak garen eta arlo garrantzitsuetan.
Orain dela gutxi ere finantza eragiketa garrantzitsu bat egin digu. Jaurlaritzak bere finantza politikotik uztartzen Kutxabanken politikatik. Bien artean herri honen atxikimendu handia daukagulako.
Guk gure finantza politika propioa daukagu, Jaurlaritza moduan, baina zuk dakizun moduan eta aitortu duzu, finantza legediaren barruan, Kutxabank derrigortuta topatzen da hiru esparru betetzen.
Bat, banketxeen sistema orokorraren kontuen kudeaketa berriaren arabera, Basileako oinarrizko...
Banketxeen sistema orokorren kontuen kudeaketa berriaren arabera, Basileako oinarrizko arauen arabera, bere kapitaleko izaera indartu behar du.
Bi. Europar Batasuneko finantza egonkortasunerako erakundeen ostean Estatuak sinatu duen elkar ulermenerako memoranduma. Horrek ere sortzen ditu betebehar batzuk finantza erakundeen gain.
Hiru. Estatuak birkapitalizatzeko hiru lege dekretu onartu ditu Guindos ekonomi ministroaren denboran. Horrek suposatzen du bere ahalmenak finantza politika egiteko sasoian aldatu egin direla.
Euskal instituzioak eta orokorrean instituzio guztiak jarraitzen edo jasotzen dugun mugak gure finantza egonkortasuna eta gure gobernantza ekonomikoa kudeatzeko finantza gobernantza ere, Isasi jauna eta zuk badakizu hori, osorik aldatu da azkeneko hiru urtetan.
Orduan, guk gure konpromisoa eta finantza politika ikuspuntutik ere, gure apaltasunean (dauzkagun baliabideak mugatuak direlako( indarrean daukagu euskal finantza erakunde bat. Euskal finantza erakunde bat da banketxe publiko bat baina tresna bat da biziberritzeko eta gure finantza merkatuan baliabideak emateko eta ipintzeko gure ehun ekonomikoaren alde.
Bide horretatik jokatzen gabiltza: Elkarlanean finantza erakundeekin eta Kutxabankekin, hain zuzen ere, egin dugu orain dela gutxi akordio bat gure industri guneko sektore inportante bati eragiketa finantziero baten bidez inbertsioak egiteko ahalmena emanez eta hortik ari gara jokatzen.
Baina zuk badakizu, esparrua aldatu denetik, gure ahalmenak Kutxabank banku moduan gainbegiratzeko, kontrolatzeko, ikuskatzeko ez daukagula. Hori Espainiako bankuaren menpe dago. Eta zentzu horretan, nik aipatu nahi nizun ere eta lehenengo txandan ez dit eman denborarik baina orain gogoratuko dizut.
Programa berezi batzuk eta elkarlanean gaudela inbertsioak egiten direnean Kutxabanken eta beste erakunde finantzieroen baliabideekin, Jaurlaritzak baliabide horien bidez egiten diren inbertsioak % 60a bermatzen du.
Eta horrek suposatzen du ere ez dakizu zelako finantza, esfortzu eta lan handi bat zeren eta gure krisialdi sakon honetan hor gertatzen diren zorpetzeak azkenean Jaurlaritzak hartzen du (...) dago ba gure ehun ekonomikoa bermatu eta sustatu behar dugulako.
Orduan, hori da: Partekatu gure finantza politiko zuzena gainontzeko erakundeekin eta hor Kutxabanken papera inportantea da. Baina neurtu behar duzu ere Kutxabankek daukan indarra gure finantza esparruan eta biztanlegoaren aurrezkien eta deposituen herena bakarrik. Gainontzekoak beste erakundeen eskutan dago.
Orduan, partekatu elkarlanean eta gure herriaren indartzerako eta ehun politikoa sustatzeko neurriak eta elkarlanean jarraituko dugu.